లోకం తస్సార్

లోకం తస్సార్ అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు కొలోరియాంగ్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
లోకం తస్సార్ అరుణాచల్ కాంగ్రెస్ పార్టీ ద్వారా రాజకీయాల్లోకి వచ్చి 1999 అరుణాచల్ ప్రదేశ్ శాసనసభ ఎన్నికలలో కొలోరియాంగ్ శాసనసభ నియోజకవర్గం నుండి అరుణాచల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కహ్ఫా బెంగియా చేతిలో 892 ఓట్లతో ఓడిపోయాడు. ఆయన 2004 శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి  కహ్ఫా బెంగియాపై 229 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

లోకం తస్సార్ 2009 అరుణాచల్ ప్రదేశ్ శాసనసభ ఎన్నికలలో కొలోరియాంగ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి కహ్ఫా బెంగియాపై 1,099  ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2014 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి పీపీఏ అభ్యర్థి పాణి తారం చేతిలో 277 ఓట్ల తేడాతో ఓడిపోయాడు. 

లోకం తస్సార్ 2019 అరుణాచల్ ప్రదేశ్ శాసనసభ ఎన్నికలలో కొలోరియాంగ్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌పిపి అభ్యర్థి పాణి తారంపై 456 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

వివాదం
లోకం తస్సార్ 2022 జూలై 4న తన నివాసంలో గర్భిణీ మహిళపై అత్యాచారం చేశాడనే ఆరోపణలపై పోలీసులు కేసు నమోదు చేశారు. ఈ కేసులో ఆరోపణలు ఎదుర్కొంటున్న అయన బెయిల్ పిటిషన్‌ను ఇటానగర్, యుపియాలోని సెషన్స్ కోర్టు తిరస్కరించింది.
మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:2019 అరుణాచల్ ప్రదేశ్ శాసనసభ్యులు